turjo4nis/wikipedia-bn-dump-20250701 huggingface dataset:
লোসন টামা স্টেডিয়াম

লসন টামা স্টেডিয়াম হল সলোমন দ্বীপপুঞ্জের হনিয়ারা শহরে অবস্থিত একটি বহুমুখী স্টেডিয়াম। এটি মূলত ফুটবল ম্যাচের জন্য ব্যবহৃত হয়। স্টেডিয়ামটির বিশেষ বৈশিষ্ট্য হলো এর গ্যালারি পাহাড়ের ঢালে নির্মিত হয়েছে, ফলে এর নির্দিষ্ট দর্শক ধারণক্ষমতা নেই, তবে আশেপাশের উন্মুক্ত ঘাসের মাঠসহ সর্বোচ্চ ২০,০০০ দর্শক ধারণ করতে পারে।

স্টেডিয়ামটি ২০১২ ওএফসি নেশনস কাপ এবং ১৯৮১ সালের জুলাই মাসে অনুষ্ঠিত দক্ষিণ প্রশান্ত মহাসাগরীয় মিনি গেমস-এর প্রথম আসরের আয়োজন করেছিল।

ইতিহাস 

১৯৬১ সালের আগস্ট মাসে অনুষ্ঠিত একটি সভার পর ব্রিটিশ সলোমন দ্বীপপুঞ্জ অ্যামেচার স্পোর্টস অ্যাসোসিয়েশন গঠিত হয়। এরপর সরকার শহরের হাসপাতালের কাছে একটি এলাকা বরাদ্দ করে। এই মাঠটি শুরুতে "টাউন স্পোর্টস গ্রাউন্ড" নামে পরিচিত ছিল এবং ১৯৬৪ সালের শুরুর দিকে এর প্রস্তুতিমূলক কাজ সম্পন্ন হয়। ১৯৬৫ সালে এখানে একটি প্যাভিলিয়ন এবং অন্যান্য সুযোগ-সুবিধা নির্মাণের পরিকল্পনা গ্রহণ করা হয়।

হনিয়ারা শহরের প্রসার ঘটার সঙ্গে সঙ্গে এই মাঠটি শহরের কেন্দ্রে পরিণত হয়। একপর্যায়ে এর নাম পরিবর্তনের প্রস্তাব আসে এবং "হাসপাতাল গ্রাউন্ড" নামকরণ করার একটি পরামর্শও দেওয়া হয়। পরবর্তীতে এটি এরিক লসন-এর নামে নামকরণ করা হয়, যিনি মাঠ প্রতিষ্ঠায় গুরুত্বপূর্ণ ভূমিকা পালন করেছিলেন।

তথ্যসূত্র

বহিঃসংযোগ 
Soccerway Profile

Football venues in the Solomon Islands
Athletics (track and field) venues in the Solomon Islands
Buildings and structures in Honiara
Multi-purpose stadiums in Oceania
রাইনখোলা বধ্যভূমি

রাইনখোলা বধ্যভূমি, রাজধানীর মিরপুর চিড়িয়াখানা সড়ক লাগোয়া ৮ নম্বর ওয়ার্ড কমিউনিটি সেন্টার। পাশ ঘেঁষে সরু গলিপথ। সেটা মিশেছে ছোট একটি মাঠে। পুরোটা জুড়ে ময়লার স্তূপ। রিকশার অস্থায়ী গ্যারেজ। এটিই রাইনখোলা বধ্যভূমি। মিরাজ মিজু রচিত মিরপুরের ১০ বধ্যভূমি শীর্ষক বই থেকে জানা যায়, ১৯৭১ সালে মাঠের কোনায় একটি পয়োনিষ্কাশনের রিজার্ভার ও পাম্পহাউস ছিল। মুক্তিযুদ্ধের সময় বহু মানুষকে হত্যা করে রিজার্ভারে ফেলে দেওয়া হয়। ২৫ ফুট গভীর রিজার্ভারটি ভরা ছিল লাশে। দুর্গন্ধের কারণে স্থানীয় লোকজন গর্তটি মাটি দিয়ে ঢেকে দেন। 

সময়ের পরিক্রমায় বিস্মৃতির আড়ালে হারিয়ে যেতে থাকে রাইনখোলা বধ্যভূমি।

১৯৯৩ সালে পয়োনিষ্কাশন প্রকল্পের কাজ করার সময় আবার আলোচনায় আসে বধ্যভূমিটি। তখন গর্ত থেকে ৪০০-৫০০ মানুষের মাথার খুলি ও প্রচুর হাড়গোড় উদ্ধার হয়। পরবর্তী সময়ে এলাকার নকশা তৈরির সময় বধ্যভূমির জায়গাটুকু সরকারিভাবে বরাদ্দবহির্ভূত জায়গা হিসেবে চিহ্নিত করে জাতীয় গৃহায়ণ ও গণপূর্ত মন্ত্রণালয়।

আরও দেখুন 
 বাংলাদেশের স্বাধীনতা যুদ্ধে গণকবরের তালিকা

তথ্যসূত্র

বহিঃসংযোগ 

বাংলাদেশের স্বাধীনতা যুদ্ধ
বাংলাদেশের বধ্যভূমি
বাংলাদেশের ইতিহাস
ওয়েন কুপার

ওয়েন প্যাট্রিক কুপার (জন্ম ২০০৯ বা ২০১০) হলেন একজন ইংরেজ অভিনেতা। নেটফ্লিক্সের মিনিসিরিজ অ্যাডোলেসেন্স (২০২৫) -এ প্রধান চরিত্র জেমি মিলারের ভূমিকায় অভিনয় করে তিনি খ্যাতি অর্জন করেন।

প্রারম্ভিক জীবন 
কুপার ইংল্যান্ডের ওয়ারিংটনে জন্মগ্রহণ করেন। তার মা একজন পরিচর্যাকারী এবং তার বাবা আইটিতে কাজ করেন। তার দুই বড় ভাই আছে, তারা অভিনেতা নন। ওয়ারিংটন রাইল্যান্ডস অনূর্ধ্ব-১৫ দলের সদস্য হিসেবে, তিনি মূলত একজন ফুটবলার হতে চেয়েছিলেন, তারপর ম্যানচেস্টারে দ্য ড্রামা মবের সাথে সাপ্তাহিক অভিনয়ের পাঠ গ্রহণ করতেন।

কর্মজীবন 
২০২৫ সালের মার্চ মাসে, কুপার নেটফ্লিক্সের মিনিসিরিজ অ্যাডোলেসেন্সে খুনের অভিযোগে অভিযুক্ত ১৩ বছর বয়সী জেমি মিলারের চরিত্রে অভিনয়ের মাধ্যমে আত্মপ্রকাশ করেন। এই চরিত্রটির মাধ্যমে তিনি ব্যাপকভাবে সমালোচকদের প্রশংসা অর্জন করেন, ইভিনিং স্ট্যান্ডার্ড  তার সম্পর্কে লিখেছে যে "'এটি একটি শিশু অভিনেতার সর্বশ্রেষ্ঠ অভিষেক হিসেবে গণ্য হতে পারে, যা আমরা এখন পর্যন্ত দেখেছি"। ২০২৬ সালে মুক্তি পেতে যাওয়া এমারেল্ড ফেনেলের " উদারিং হাইটস" -এ তরুণ হিথক্লিফের চরিত্রে অভিনয়ের জন্য তাকে নির্বাচিত করা হয়েছে।

চলচ্চিত্র তালিকা

চলচ্চিত্র

টেলিভিশন

তথ্যসূত্র

বহিঃসংযোগ 

 

ইংরেজ টেলিভিশন অভিনেতা
২১শ শতাব্দীর ইংরেজ অভিনেতা
মাইতাতসিন

মুহাম্মদ মারওয়া (মৃত্যু ১৯৮০), যিনি মাইতাতসিন ডাকনামে সর্বাধিক পরিচিত, নাইজেরিয়ার একজন বিতর্কিত মুসলিম প্রচারক ছিলেন। যিনি ইয়ান তাতসিন নামে একটি উগ্র কুরআনবাদী আন্দোলন শুরু করেন। এই আন্দোলন ১৯৭০-এর দশকের শুরুতে প্রথম দেখা যায়। মাইতাতসিন একটি হাউসা  ভাষার শব্দ। এর অর্থ "যিনি অভিশাপ দেন"। তিনি নাইজেরিয়ার রাষ্ট্রের বিরুদ্ধে অভিশাপপূর্ণ বক্তৃতা দিতেন।  তিনি ১৯৮০ সালের কানো দাঙ্গার জন্য দায়ী ছিলেন। সেখানে ৪,১৭৭ জনেরও বেশি বেসামরিক ব্যক্তি, ১০০ পুলিশ সদস্য এবং প্রায় ৩৫ জন সামরিক কর্মী নিহত হন। মাইতাতসিনে নিজেও এতে মারা যান।

পটভূমি 
তিনি মূলত উত্তর ক্যামেরুনের মারওয়া থেকে এসেছিলেন।  শিক্ষা লাভের পর, তিনি ১৯৪৫ সালের দিকে নাইজেরিয়ার কানোতে চলে আসেন। সেখানে তিনি কুরআনের উপর তার বিতর্কিত প্রচারের জন্য পরিচিত হয়ে ওঠেন। মাইতাতসিন রেডিও, ঘড়ি, সাইকেল, গাড়ি ব্যবহার এবং প্রয়োজনের চেয়ে বেশি অর্থ রাখার বিরুদ্ধে কথা বলেছিলেন।.

ব্রিটিশ ঔপনিবেশিক কর্তৃপক্ষ তাকে নির্বাসনে পাঠায়। কিন্তু স্বাধীনতার পরপরই তিনি কানোতে ফিরে আসেন। ১৯৭২ সালের মধ্যে, তার অনুসারীরা ইয়ান তাতসিনে নামে পরিচিত হতে থাকে, এবং তারা ক্রমশ সহিংস হয়ে ওঠে। ১৯৭৫ সালে, রাজনৈতিক কর্তৃপক্ষের বিরুদ্ধে অপবাদ এবং জনসমক্ষে দুর্ব্যবহারের অভিযোগে তাকে আবার নাইজেরিয়ান পুলিশ গ্রেপ্তার করে। কিন্তু মক্কায় হজ করার পর সেই সময়কালে তিনি ধর্মীয় মহলের কাছ থেকে গ্রহণযোগ্যতা পেতে শুরু করেন। ১৯৭০-এর দশকে তার অনুসারী বৃদ্ধি পাওয়ার সাথে সাথে তার অনুসারীদের এবং পুলিশের মধ্যে সংঘর্ষের সংখ্যাও বৃদ্ধি পায়। তার প্রচার যুবকদের আকৃষ্ট করত। বেকার অভিবাসীরাও তার অনুসারী হতো। অনেকে মনে করত, মূলধারার মুসলিম শিক্ষকরা সম্প্রদায়ের জন্য কিছু করছেন না।[ তথ্যসূত্র প্রয়োজন ] ১৯৮০ সালের ডিসেম্বরের মধ্যে, অন্যান্য ধর্মীয় ব্যক্তিত্ব এবং পুলিশের উপর ইয়ান তাতসিনের আক্রমণ অব্যাহত থাকায় নাইজেরিয়ান সামরিক বাহিনী হস্তক্ষেপ করতে বাধ্য হয়। পরবর্তী সশস্ত্র সংঘর্ষে প্রায় ৫,০০০ মানুষ নিহত হন, যার মধ্যে মাইতাতসিন নিজেও ছিলেন।  সংঘর্ষে আহত হওয়ার পরপরই মাইতাতসিন তার ক্ষত অথবা হৃদরোগে আক্রান্ত হয়ে মারা যান।

২০১০ সালে সানডে ট্রাস্ট ম্যাগাজিনে প্রকাশিত প্রবন্ধে বলা হয়, নাইজেরিয়ার সামরিক বাহিনী মাইতাতসিনের দেহ পুড়িয়ে ফেলে। তার ভস্ম একটি বোতলে রাখা হয়। এটি কানোর পুলিশ পরীক্ষাগারে আছে।

উত্তরাধিকার 
মাইতাতসিনের মৃত্যুর পরও দাঙ্গা চলতে থাকে। এটি ১৯৮০-এর দশকের শুরু পর্যন্ত চলে। ১৯৮২ সালের অক্টোবরে মাইদুগুরির কাছে বুলুমকুটুতে এবং কাদুনাতে দাঙ্গা শুরু হয়। অনেক ইয়ান তাতসিনে অনুসারী ১৯৮০ সালের পর সেখানে যায়। দান্নগায় ৩,০০০ এরও বেশি মানুষ মারা যায়। এই সংঘর্ষ থেকে বেঁচে যাওয়া কিছু ব্যক্তি ইয়োলায় চলে যায়। এরপর ১৯৮৪ সালে ইয়োলাতে আরও সহিংসতা ঘটে। এই দাঙ্গার সময়, মাইতাতসিনের ঘনিষ্ঠ শিষ্য মুসা মাকানিকি একজন নেতা এবং মারওয়ার উত্তরসূরি হিসেবে আবির্ভূত হন। শেষ পর্যন্ত ইয়োলায় এই দাঙ্গায় ১,০০০ জনেরও বেশি মানুষ মারা যায় এবং শহরের ৬০,০০০ বাসিন্দার প্রায় অর্ধেক গৃহহীন হয়ে পড়ে। মাকানিকি তার নিজ শহর গোম্বেতে পালিয়ে যান। এরপর ১৯৮৫ সালে গোম্বেতে নতুন দাঙ্গা শুরু হলে মাকানিকি ক্যামেরুনে পালিয়ে যান। ২০০৪ সালে নাইজেরিয়ায় গ্রেপ্তার হওয়া পর্যন্ত সেখানে থাকেন। 

কিছু বিশ্লেষক সন্ত্রাসী গোষ্ঠী বোকো হারামকে মাইতাতসিন দাঙ্গার একটি সম্প্রসারণ হিসেবে দেখেন।

তথ্যসূত্র 

স্বঘোষিত মশীহ
২০শ শতাব্দীতে জন্ম
১৯৮০-এ মৃত্যু
উত্তরপ্রদেশ বিধানসভা নির্বাচন, ১৯৫৭

১৯৫৭ সালে উত্তরপ্রদেশে দ্বিতীয় 'বিধানসভা নির্বাচন' অনুষ্ঠিত হয়। ভারতীয় জাতীয় কংগ্রেস ৪৩০টি বিধানসভা আসনের মধ্যে ২৮৬টি আসন পেয়ে আরামদায়ক ব্যবধানে জয়লাভ করে, যদিও ১৯৫১ সালের পূর্ববর্তী নির্বাচনের তুলনায় এটি সংখ্যাগরিষ্ঠতার চেয়ে কম ছিল।

১৯৫৭ সালের ২৫ ফেব্রুয়ারি উত্তরপ্রদেশ বিধানসভার নির্বাচন অনুষ্ঠিত হয়। বিধানসভার ৪৩০টি আসনের জন্য ১৭১১ জন প্রার্থী প্রতিদ্বন্দ্বিতা করেছিলেন। ৮৯টি দুই সদস্যের নির্বাচনী এলাকা এবং ২৫২টি এক সদস্যের নির্বাচনী এলাকা ছিল।

ফলাফল

তথ্যসূত্র 

১৯৫৭-এ ভারতে রাজ্য বিধানসভা নির্বাচন
উত্তরপ্রদেশ বিধানসভা নির্বাচন
আবদুল্লাহ নুমান

আব্দুল্লাহ নুমান ( সার্বিয়ান সিরিলিক : Абдулах Нуман ; জন্ম ১৯৫০) (এছাড়া আব্দুল্লাহ নু'মান বানান,    ) একজন সার্বিয়ান - অস্ট্রেলিয়ান শিক্ষাবিদ এবং ইসলামী ধর্মগুরু। তিনি বর্তমানে সার্বিয়ার মুফতি হিসেবে দায়িত্ব পালন করছেন।

জীবনী 
১৯৫০ সালে সার্বিয়ার বেলগ্রেডে ইভান ত্রিফুনোভিচ নামে একটি সার্বিয়ান অর্থোডক্স পরিবারে জন্মগ্রহণ করেন। ১৯৬৯ সালে বেলগ্রেডের রিপাবলিক স্কোয়ারে ত্রিফুনোভিচ প্রথম একজন আরব আরব মুসলিম শিক্ষার্থীর সঙ্গে তার প্রথম সাক্ষাৎ হয়। তিনি নুমানকে কিছু টাকা ধার দেন। এই অভিজ্ঞতা এবং প্রতি-সংস্কৃতির প্রতি ভালোবাসা ত্রিফুনোভিচ এবং তার চার বন্ধুকে প্রাচ্যের দেশগুলো ঘুরে দেখতে উৎসাহিত করে। প্রথমে ইস্তাম্বুলের উদ্দেশ্যে ট্রেনে চড়ে এবং  নেপালে পৌঁছানোর আগে তাদের অর্থ শেষ হয়ে যায। তার বন্ধুরা দেশে ফিরে আসে।  ত্রিফুনোভিচ নেপাল থেকে চলে আসার পর, ভারত জুড়ে ছয় মাসের ভ্রমণ শুরু করে। ভ্রমণের সময় ত্রিফুনোভিচ রাজস্থানে ইসলাম গ্রহণ করেন এবং নিজের নাম "আবদুল্লাহ নুমান" নাম রাখেন।

ভারত থেকে ফেরার পর তার পরিবার তার ইসলাম গ্রহণকে স্বাভাবিকভাবে মেনে নিতে পারেনি। যদিও তার খালা এবং অভিনেত্রী রুজিকা সোকিক তার ধর্ম পালনের অধিকারকে সমর্থন করেছিলেন এবং তার ভাগ্নেদের আধ্যাত্মিক বিকাশে উৎসাহিত করেছিলেন। নুমান শীঘ্রই বাজরাকি মসজিদে যোগদান শুরু করেন এবং সার্বিয়ার মুফতি হামদিজা ইউসুফস্পাহিচ সাথে বন্ধুত্ব করেন। ইউসুফস্পাহিচ তাকে তার ব্যক্তিগত সচিব হিসেবে নিয়োগ দেন এবং তার প্রধান পরামর্শদাতা হয়ে ওঠেন।

তার খালা লুবিকা কুকা সোকিচ  (৯ ডিসেম্বর ১৯১৪ - ৮ জানুয়ারী ২০০৯)  বিংশ শতাব্দীর একজন বিশিষ্ট সার্বিয়ান এবং যুগোস্লাভ চিত্রশিল্পী ছিলেন।

১৯৭৫ সালে বাধ্যতামূলক সামরিক চাকরিতে অংশগ্রহণের পর নুমান মেলবোর্নের রাজিয়া নামে এক অস্ট্রেলিয়ান নারীকে বিয়ে করেন। রাজিয়ার সাথে তার বেলগ্রেডে দেখা হয়েছিল। এই দম্পতি পরে মেলবোর্নে চলে যায়। সেখানে নুমান  ইসলামি শিক্ষা, দর্শন, সমাজবিজ্ঞান এবং ব্যবসায় ব্যবস্থাপনার  ওপর চারটি বিশ্ববিদ্যালয় ডিগ্রি সম্পন্ন করেন। ১৯৮২ সালে তিনি মেলবোর্ন বিশ্ববিদ্যালয় থেকে "হাসান আল-বাসরি থেকে গাজালি পর্যন্ত ইসলামি ধর্মতত্ত্বে আল্লাহর নাম ও গুণাবলী বোঝার ধারণা" শিরোনামে স্নাতকোত্তর গবেষণা সম্পন্ন করেন। পরে "ইসলামে ব্যক্তি ও সমাজের ধারণা" শিরোনামে তার ডক্টরাল গবেষণা শেষ করেন।

নুমান অস্ট্রেলিয়ায় বিশ্ববিদ্যালয়ের প্রভাষক হিসেবে কাজ করেন এবং পরে সার্বিয়ায় ফিরে আসেন। ২০১৬ সালের জুন মাসে সার্বিয়ার ইসলামি সম্প্রদায়ের সর্বোচ্চ পরিষদ নোভি পাজার শহরে এক বৈঠকের আয়োজন করে। সম্প্রদায়ের মধ্যে বিভক্তি সৃষ্টি হওয়ার কারণে সার্বিয়ার পুরো রিয়াসাত (ধর্মীয় নেতৃত্ব পরিষদ) বাতিল করা হয়। সেই সময় এই পরিষদের প্রধান ছিলেন রাইস-উল-উলামা ( প্রধান মুফতি) আদেম জিলকিচ। সেয়াদ নাসুফোভিচকে নতুন রেইস-উল-উলেমা হিসেবে নিযুক্ত করা হয়। আর নুমান মুহাম্মদ ইউসুফস্পাহিচের স্থলাভিষিক্ত হয়ে পাঁচ বছরের মেয়াদে সার্বিয়ার মুফতি হিসেবে নিযুক্ত হন।

তথ্যসূত্র 

সার্বীয় বংশোদ্ভূত অস্ট্রেলীয় ব্যক্তি
মুফতি
জীবিত ব্যক্তি
১৯৫০-এ জন্ম
ওয়ানি (উপাধি)

ওয়ানি/ভানি (অথবা ওয়ানি, ওয়াইন, ওয়াইন) হল একটি উপাধি যা ভারত ও পাকিস্তান জুড়ে (বিশেষ করে জম্মু ও কাশ্মীর, পাঞ্জাব এবং মহারাষ্ট্রে) পাওয়া যায়।

ঐতিহাসিকরা একমত যে ওয়ানি/ওয়েন বণিক বর্ণের অন্তর্ভুক্ত এবং মূলত কাশ্মীরি হিন্দু ছিলেন। এমনকি হিন্দু ধর্ম থেকে ইসলাম ধর্ম গ্রহণকারী ওয়ানি/ওয়েনে ব্যক্তিদের পেশা মূলত ব্যবসা-বাণিজ্যই ছিল। তারিক হাসান উল্লেখ করেছেন যে ওয়ানি মুসলমানরা শেখদের মধ্যে সর্বোচ্চ বর্ণের একজন হয়ে ওঠে।

ওয়ানিদের বেশ কয়েকটি উপগোষ্ঠীতে বিভক্ত করা হয়েছে। যেমন কেসার-ওয়ানি (যারা জাফরান বিক্রি করে), তাল-ওয়াইন (যারা তেল বিক্রি করে), পুই-ওয়ানি, বান্দ-ওয়ানি, বাস-ওয়ানি, তরঙ্গার-ওয়ানি, কাকর-ওয়ানি এবং পার-ওয়ানি। গোষ্ঠীটির সদস্যদের বিভিন্ন পেশা গ্রহণের ফলে গোষ্ঠীটির মধ্যে বিভিন্ন শাখা অস্তিত্ব লাভ করেছে। ১৯৩১ সালের আদমশুমারিতে প্রায় ৭২,৩১১ জনকে ওয়ানি হিসেবে চিহ্নিত করা হয়েছিল। কিছু ওয়ানি কাশ্মীর উপত্যকা থেকে পাঞ্জাব অঞ্চলে এবং পাশাপাশি উত্তর প্রদেশ, মধ্য প্রদেশ এবং বিহারে স্থানান্তরিত হয়েছে।

উপাধিধারী ব্যক্তিরা 

 আশফাক মাজিদ ওয়ানি (১৯৬৬-১৯৯০), বিচ্ছিন্নতাবাদী যোদ্ধা
 বুরহান ওয়ানি (১৯৯৪-২০১৬), কাশ্মীরি স্বাধীনতা যোদ্ধা
 জগন্নাথ ওয়ানি (১৯৩৪–২০১৭), ইন্দো-কানাডিয়ান পরিসংখ্যানবিদ এবং সমাজসেবক
 নাজির আহমেদ ওয়ানি (মৃত্যু ২০১৮), ভারতীয় সৈনিক
 মনসুখ ওয়ানি (মৃত্যু ২০২০), ভারতীয়-আমেরিকান বিজ্ঞানী
 রঙ্গনাথ ওয়ানি, ভারতীয় রাজনীতিবিদ এবং শিবসেনার সদস্য
 মোহন আর. ওয়ানি (জন্ম ১৯৬৫), ভারতীয় জীববিজ্ঞানী এবং রোগ প্রতিরোধক বিশেষজ্ঞ

আরো দেখুন 

 বুরহান ওয়ানি
 নাজির আহমেদ ওয়ানি

তথ্যসূত্র 

কাশ্মীরি মুসলিম
কাশ্মীরি হিন্দু
হিন্দু উপাধি
ভারতীয় পদবি
পদবিসমূহ
সংস্কৃত ভাষার নাম
আল-খাদিজা মসজিদ

আল-খাদিজা মসজিদ হল টোঙ্গার একটি মসজিদ। এটি নুকুআলোফা, টোঙ্গাটাপুতে অবস্থিত। বিদেশি দাতাদের অর্থায়নে এটি নির্মিত হয়েছে।

ইতিহাস 
২০১০ সালে আল-খাদিজা মসজিদ প্রতিষ্ঠিত হয়। ২০১৮ সালে টোঙ্গায় সংগঠিত ঘূর্ণিঝড় গীতার কারণে মসজিদটি ক্ষতিগ্রস্ত হয়।

তথ্যসূত্র

বহিঃসংযোগ 

 

২০১০-এ সম্পন্ন মসজিদ
টোঙ্গায় ইসলাম
উইকিউপাত্তে স্থানাঙ্ক আছে
২০১০-এ টোঙ্গায় প্রতিষ্ঠিত
লাউতোকা জামে মসজিদ

লাউতোকা জামে মসজিদ, (যা লাউতোকা জামি'আ মসজিদ নামেও পরিচিত) হল একটি সুন্নি ইসলাম মসজিদ, যা ফিজির পশ্চিম বিভাগের বা প্রদেশের লাউতোকায় অবস্থিত।

সংক্ষিপ্ত বিবরণ 
১৯২৮ সালে লাউতোকায় একটি মসজিদ নির্মাণাধীন ছিল বলে উল্লেখ করা হয়েছিল।

বর্তমান ভবনটি ফিজির বৃহত্তম মসজিদ। এটি ২০১৯ সালে সম্পন্ন হওয়া একটি তিনতলা ভবন যাতে ৪,০০০ মুসল্লির জন্য ইবাদাতের ব্যবস্থা রয়েছে। এটি এর খিলানযুক্ত দরজা এবং সাদা মার্বেল কাঠামোর জন্য পরিচিত।

ফিজি মুসলিম লীগ-এর সাবেক সভাপতি মুসা ভালি সুলেমান প্যাটেল প্রায় ৩০ বছর ধরে এই মসজিদের ইমাম হিসেবে দায়িত্ব পালন করেন। প্যাটেল ২০১৯ সালের ক্রাইস্টচার্চ মসজিদ হামলায় নিউজিল্যান্ডে নিহত হন।

২০২০ সালে নিউজিল্যান্ডের প্রধানমন্ত্রী জেসিন্ডা আরডার্ন এই মসজিদ পরিদর্শন করেন এবং এক অনুষ্ঠানের অংশ হিসেবে প্যাটেল ও ক্রাইস্টচার্চ হামলায় নিহত আরও দুই ফিজিয়ানের স্মরণে একটি স্মারক ফলক উন্মোচন করেন।

আরও দেখুন 

 ফিজিতে ইসলাম

তথ্যসূত্র

বহিঃসংযোগ 

 
 :hif:Lautoka Muslim Primary School (ফিজি হিন্দি)

২০১৯-এ সম্পন্ন মসজিদ
উইকিউপাত্তে স্থানাঙ্ক আছে
২১শ শতাব্দীর ওশেনিয়ার মসজিদ
মেসকুইটা ব্রাজিল

মেসকুইটা ব্রাজিল (ব্রাজিল মসজিদ) কাম্বুসি, সাও পাওলো শহরের কেন্দ্রীয় জেলায় অবস্থিত একটি মসজিদ। মসজিদটি ১৯২৯ সালে সাও পাওলো মুসলিম কল্যাণ সমিতি দ্বারা নির্মিত হয়েছিল। এটি ব্রাজিলের প্রাচীনতম মসজিদ এবং দক্ষিণ আমেরিকার অন্যতম প্রাচীন মসজিদ।

ইতিহাস 
মেসকুইটা ব্রাজিলের ইতিহাস ১৯২০-এর দশকে শুরু হয়। প্রথম বিশ্বযুদ্ধের পর মধ্যপ্রাচ্যের সংকট থেকে পালিয়ে আসা অনেক মুসলিম অভিবাসী সাও পাওলোতে বসতি স্থাপন করেন। ১৯২৭ সালে কিছু ফিলিস্তিনি অভিবাসী (যেমন দারউইশ গাজাল এবং হোসনি আদুরা) ফিলিস্তিনি মুসলিম দাতব্য সংস্থা গঠন করেন। পরে সিরিয়া ও লেবানন থেকে আরও অভিবাসী আগমনের পর ১৯২৯ সালে সংস্থার নাম পরিবর্তন করে সাও পাওলো মুসলিম কল্যাণ সমিতি (SBM) রাখা হয়।

আরও দেখুন 

 ব্রাজিলে ইসলাম
 ব্রাজিলের মসজিদের তালিকা
 প্রাচীনতম মসজিদের তালিকা

সূত্র 

ব্রাজিলের মসজিদ
১৯৬০-এ সম্পন্ন মসজিদ
উইকিউপাত্তে স্থানাঙ্ক আছে
২০শ শতাব্দীর দক্ষিণ আমেরিকার মসজিদ
১৯২৭-এ ব্রাজিলে প্রতিষ্ঠিত
পেনশার্স্ট মসজিদ

পেনশার্স্ট মসজিদ হল দক্ষিণ সিডনির পেনশার্স্ট শহরতলির সেন্ট জর্জ এলাকায় অবস্থিত একটি মসজিদ। মসজিদটি অস্ট্রেলিয়ান ইসলামিক সোসাইটি অফ বসনিয়া অ্যান্ড হার্জেগোভিনা ইনকর্পোরেটেড দ্বারা তত্ত্বাবধান করা হয়।

ইতিহাস 
পেনশার্স্ট মসজিদের সূচনা হয় অস্ট্রেলিয়ান বসনিয়ান ইসলামিক সোসাইটি প্রতিষ্ঠার সময় থেকে যা ১৯৭০ এর দশকের শেষের দিকে বসনিয়ান অভিবাসীদের দ্বারা গঠিত হয়েছিল।

পেনশার্স্ট মসজিদটি ১৯৮৬ সালে পেনশার্স্টের ৪৪৫-৪৪৭ ফরেস্ট রোডে অবস্থিত বসনিয়ান সম্প্রদায় অধিগ্রহণ করে। ৩০ বছরেরও বেশি সময় ধরে মসজিদটি সহাবস্থান এবং সহনশীলতার দীর্ঘ ইতিহাসের মাধ্যমে মুসলিম সম্প্রদায়ের চাহিদা পূরণ করে আসছে।

২০১৩ সালে সম্প্রদায়টি বিদ্যমান মসজিদে পরিবর্তন এবং সংযোজনের পরিকল্পনা ঘোষণা করে। একটি নতুন গম্বুজযুক্ত ছাদ এবং একটি নতুন  উচ্চ মিনার নির্মাণের পরিকল্পনা এতে অন্তর্ভুক্ত ছিল। ২০১৮ সালে জর্জেস রিভার কাউন্সিল একটি সংশোধিত উন্নয়ন আবেদন অনুমোদন করে, যার ফলে মিনারের উচ্চতা  ও তিনটি গম্বুজের ব্যাস যথাক্রমে ,  এবং  কমিয়ে আনা হয়।

আরো দেখুন 

 অস্ট্রেলিয়ায় ইসলাম

তথ্যসূত্র

বহিঃসংযোগ 

সিডনির মসজিদ
১৯৮৩-এ সম্পন্ন মসজিদ
উইকিউপাত্তে স্থানাঙ্ক আছে
পাঞ্চবোল মসজিদ

পাঞ্চবোল মসজিদ একটি মসজিদ, যা অস্ট্রেলিয়ার নিউ সাউথ ওয়েলস রাজ্যের সিডনি শহরের পাঞ্চবোল অঞ্চলে অবস্থিত। এটি গ্রিক-অস্ট্রেলিয়ান স্থপতি আঞ্জেলো ক্যান্ডালেপাস ডিজাইন করেছেন।

এই ভবনটি একটি বড় কেন্দ্রীয় গম্বুজ এবং ১০২টি ক্ষুদ্র কংক্রিটের গম্বুজ নিয়ে গঠিত, যেখানে ইসলামিক ক্যালিগ্রাফি দ্বারা আল্লাহর ৯৯টি নাম খোদাই করা হয়েছে। এই মসজিদের প্রকাশিত কংক্রিট ব্যবহারের কারণে একে ব্রুটালিস্ট স্থাপত্যশৈলীর সঙ্গে তুলনা করা হয়েছে। তবে কিছু ব্যক্তি এই তুলনাকে চ্যালেঞ্জ করেছেন।

এই প্রকল্পটি প্রথম ১৯৯৬ সালে শুরু হয় যখন মুসলিম সম্প্রদায় ভাড়াকৃত স্থান পরিবর্তনের জন্য তিনটি পার্শ্ববর্তী সম্পত্তি কিনেছিল।এটির অনুমোদন পেতে ১৭ বছর লেগেছিল এবং স্থানীয় সরকারি কর্মকর্তাদের আপত্তির কারণে বিলম্ব হয়েছিল। একটি জলস্তর আবিষ্কারের কারণেও নির্মাণ কাজ বিলম্বিত হয়। ক্যান্টারবেরি কাউন্সিলের আপত্তি এবং ভবনের অলংকরণে নিযুক্ত ক্যালিগ্রাফারদের ভিসা পেতে অসুবিধার ফলে নির্মাণ কাজ আরও বিলম্বিত হয় ।

২০১৮ সালে এই ভবনটি স্যার জন সুলমান পদক লাভ করে।

সূত্র 

২০১৮-এ সম্পন্ন মসজিদ
সিডনির মসজিদ
উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
উইকিউপাত্তে স্থানাঙ্ক আছে
২০১৮-এ অস্ট্রেলিয়ায় প্রতিষ্ঠিত
কুইন্সটাউন মসজিদ

কুইনস্টাউন জামে মসজিদ জর্জটাউন, গায়ানা-তে অবস্থিত একটি মসজিদ।

ইতিহাস 
মসজিদটি মূলত ১৮৯৫ সালে স্থানীয় আফগান সম্প্রদায় দ্বারা প্রতিষ্ঠিত হয়। এরপর থেকে মসজিদটি তিনবার পুনর্নির্মাণ করা হয়েছে, যার মধ্যে দ্বিতীয় সর্বশেষ ভবনটি ১০ ফেব্রুয়ারি ২০০৭ সালে ভেঙে ফেলা হয় নতুন মসজিদ নির্মাণের জন্য।

স্থাপত্য 
মসজিদটি ১,০০০ উপাসকের ধারণক্ষমতা সম্পন্ন। এটি একটি তিনতলা বিশিষ্ট ভবন, যার দৈর্ঘ্য ৩৬.৫ মিটার এবং প্রস্থ ২৪.৫ মিটার। এতে দুটি মিনার রয়েছে।

আরও দেখুন 

 গায়ানায় ইসলাম

সূত্র

বহিঃসংযোগ 

 

দক্ষিণ আমেরিকার মসজিদ
১৮৯০-এর দশকে সম্পন্ন মসজিদ
গায়ানায় ইসলাম
উইকিউপাত্তে স্থানাঙ্ক আছে
শেখ জায়েদ গ্র্যান্ড মসজিদ, সোলো

শেখ জায়েদ গ্র্যান্ড মসজিদ, সলো (; ) ইন্দোনেশিয়ার সলো শহরে অবস্থিত একটি মসজিদ, যা সংযুক্ত আরব আমিরাতের আবুধাবিতে অবস্থিত মূল শেখ জায়েদ গ্র্যান্ড মসজিদের ছোট সংস্করণ। এটি নির্মাণে খরচ হয়েছে US$ ২০ মিলিয়ন (Rp ৩১৩.১ বিলিয়ন), এবং এটি সংযুক্ত আরব আমিরাতের প্রতিষ্ঠাতা শেখ জায়েদের নামে নামকরণ করা হয়েছে।

ইতিহাস 
শেখ মোহাম্মদ বিন জায়েদ আল নাহিয়ান (যিনি তখন আবুধাবির যুবরাজ ছিলেন) ২০১৯ সালের জুলাই মাসে ইন্দোনেশিয়া সফরকালে প্রেসিডেন্ট উইদোদোকে এই মসজিদ উপহার দেন। এর নির্মাণকাজ শুরু হয় ২০২১ সালের ৮ মার্চ।

২০২২ সালের ১৪ নভেম্বর ইন্দোনেশিয়ার প্রেসিডেন্ট উইদোদো ও সংযুক্ত আরব আমিরাতের প্রেসিডেন্ট শেখ মোহাম্মদ আনুষ্ঠানিকভাবে মসজিদটি উদ্বোধন করেন। ২০২৩ সালের ২৮ ফেব্রুয়ারি মসজিদের নির্মাণকাজ সম্পন্ন হয়।

কাঠামো 

মসজিদটি  এলাকা জুড়ে বিস্তৃত এবং এটি প্রায় ১০,০০০ জন উপাসক ধারণ করতে পারে। মসজিদটিতে ৪টি মিনার এবং ৮২টি গম্বুজ রয়েছে। প্রধান নামাজ হলের ৩২টি স্তম্ভ রয়েছে। এছাড়াও এখানে সংযুক্ত আরব আমিরাতের পৃষ্ঠপোষকতায় পরিচালিত একটি ধর্মীয় প্রশিক্ষণ কেন্দ্র রয়েছে।

আরও দেখুন 

 ইন্দোনেশিয়ার মসজিদের তালিকা
 আল-উস্তো মাংকুনেগারান মসজিদ
 সুরকার্তার গ্রেট মসজিদ

তথ্যসূত্র

বহিঃসংযোগ 

 
 Aerial view in the evening, Sheikh Zayed Grand Mosque in Surakarta, Central Java, Indonesia
 Fakta Masjid Sheikh Zayed Solo ~ Masjid Termewah & Termegah di Surakarta (YouTube)

প্রধান মসজিদ
২০২২-এ সম্পন্ন মসজিদ
উইকিউপাত্তে স্থানাঙ্ক আছে
আরবি ভাষার লেখা থাকা নিবন্ধ
২১শ শতাব্দীর এশিয়ার মসজিদ
২০২২-এ ইন্দোনেশিয়ায় প্রতিষ্ঠিত
সুলতান কাবুস গ্র্যান্ড মসজিদ, আল-বুরাইমি

সুলতান কাবুস গ্র্যান্ড মসজিদ () হল আল-বুরাইমি, ওমানের বৃহত্তম মসজিদ।

ইতিহাস 
এই গ্র্যান্ড মসজিদটি ১০ ডিসেম্বর ১৯৯৩ সালে উদ্বোধন করা হয়। এটি ওমানের সুলতান কাবুস বিন সাইদ আল সাইদের নামে নামকরণ করা হয়েছে।

স্থাপত্য 
মসজিদটি  এলাকা জুড়ে বিস্তৃত। মসজিদটি ২,০১৬ জন ধারণ করতে পারে, যার মধ্যে ২৫২ জন মহিলার জন্য ব্যবস্থা আছে।

আরো দেখুন 

 পূর্ব আরব

তথ্যসূত্র

বহিঃসংযোগ 

 আরবি ভাষায়
 আল-বুরাইমি মসজিদ, ওমান: সংক্ষিপ্ত ইতিহাস, স্থাপত্য, দর্শন সময় ও ভ্রমণ তথ্য
 আল-বুরাইমি এবং আশেপাশের দর্শনীয় স্থানসমূহ
 আল-বুরাইমি ঘুরে দেখুন: সুলতান কাবুস মসজিদ, সারা ওয়েসিস আল ফালাজ, এবং হাইপারল্যান্ড বুরাইমি (YouTube)

ওমানের মসজিদ
উইকিউপাত্তে স্থানাঙ্ক আছে
আরবি ভাষার লেখা থাকা নিবন্ধ
আব্দুল হামিদ দ্বিতীয় মসজিদ

আবদুলহামিদ দ্বিতীয় মসজিদ জিবুতি শহর, জিবুতির একটি মসজিদ। এটি জিবুতির বৃহত্তম মসজিদ।

ইতিহাস 
২০১৫ সালে জিবুতির রাষ্ট্রপতি ইসমাইল ওমর গ্যেলে এবং তুরস্কের রাষ্ট্রপতি এরদোগানের এক বৈঠকে এই মসজিদ নির্মাণের পরিকল্পনা গ্রহণ করা হয়। ২০১৯ সালে নির্মাণ সম্পন্ন হওয়া এই মসজিদটি তুর্কি দিয়ানেট ফাউন্ডেশনের অর্থায়নে নির্মিত হয়। এটি অটোমান সাম্রাজ্যের সুলতান দ্বিতীয় আব্দুলহামিদের নামে নামকরণ করা হয়েছে। অটোমান স্থাপত্যশৈলীতে নির্মিত এই মসজিদটিতে একসঙ্গে ৬,০০০ জন মুসল্লি নামাজ আদায় করতে পারেন।

স্থাপত্য 
মসজিদটি পুনরুদ্ধারকৃত ভূমির ওপর নির্মিত হয়েছে। এটি ২০১৯ সালে উদ্বোধন করা হয়। উদ্বোধনী অনুষ্ঠানে প্রধানমন্ত্রী আব্দুলকাদের কামিল মোহাম্মদ উপস্থিত ছিলেন। মসজিদটি অটোমান স্থাপত্যশৈলীতে নির্মিত হয়েছে। এতে দুটি মিনার রয়েছে, যার প্রতিটির উচ্চতা ৪৬ মিটার এবং কেন্দ্রীয় গম্বুজের উচ্চতা ২৭ মিটার।

সূত্র 

২০১৯-এ সম্পন্ন মসজিদ
জিবুতির মসজিদ
উইকিউপাত্তে স্থানাঙ্ক আছে
২০১৯-এ জিবুতিতে প্রতিষ্ঠিত
উত্তরপ্রদেশ বিধানসভা নির্বাচন, ১৯৬২

১৯৬২ সালে ভারতের উত্তরপ্রদেশ বিধানসভার নির্বাচনের ফলে ভারতীয় জাতীয় কংগ্রেসের চন্দ্র ভানু গুপ্ত উত্তরপ্রদেশের মুখ্যমন্ত্রী হিসেবে পুনর্নির্বাচিত হন। ভারতীয় জনসংঘের কাছে কিছু আসন হেরে গেলেও কংগ্রেস তাদের বিশাল সংখ্যাগরিষ্ঠতা ধরে রেখেছে।

ফলাফল

তথ্যসূত্র 

১৯৬২-এ ভারতে রাজ্য বিধানসভা নির্বাচন
উত্তরপ্রদেশ বিধানসভা নির্বাচন
আবি ম্নি‌গেল মসজিদ

আবি ম্নিগেল মসজিদ () হল তিউনিসের মেদিনার উত্তরে বাব সুইকা এলাকার কাছে অবস্থিত একটি ছোট মসজিদ।

অবস্থান 
মসজিদটি ১৬ এল নেফ্তা স্ট্রিটে অবস্থিত।

নামকরণের ইতিহাস 
ইতিহাসবিদ মোহামেদ বেলখোদজার মতে মসজিদটির নামের দুটি সম্ভাব্য উৎস রয়েছে। এটি হয়তো খুব বেশি পরিচিত নন এমন একজন সাধু ব্যক্তি আবি ম্নিগেল-এর নামে রাখা হয়েছে, অথবা এটি "আবি ম্নিগেল পাখি" (তায়র আল আবাবিল)-এর নামানুসারে রাখা হয়েছে, যা কোরআনে উল্লিখিত একটি পবিত্র পাখি।

ইতিহাস 
মসজিদের প্রবেশদ্বারে থাকা স্মারক ফলকের তথ্য অনুসারে, এটি ১৩শ শতাব্দীতে নির্মিত হয়।  এই মসজিদের বিশেষত্ব হলো এর মিম্বা‌র যা ১৪৯৩ সালে তৈরি হয়েছিল। এই মসজিদের মিম্বারে শাহাদাহ খোদাই করা রয়েছে।  ১৯৬৩ থেকে ১৯৬৬ সালের মধ্যে মসজিদটি পুনরুদ্ধার করা হয়।

তথ্য‌সূত্র 

১১শ শতাব্দীর মসজিদ
উইকিউপাত্তে স্থানাঙ্ক আছে
আবি মোহাম্মদ আল মরজানি মসজিদ

আবি মোহাম্মদ আল-মরজানি মসজিদ () হল তিউনিসের মদিনার উত্তরের হালফাউইন অঞ্চলে অবস্থিত একটি ছোট মসজিদ।

অবস্থান 
মসজিদটি ৩৩ এল হালফাউইন স্ট্রিটে অবস্থিত।

নামকরণের ইতিহাস 
মাদ্রাসা মারজানিয়া ও এই মসজিদটি প্রতিষ্ঠাতা শেখ আবু মোহাম্মদ আল-মরজানির () নামে এটির নামকরণ করা হয়েছে। তিনি আবুল হাসান আশ-শাজলি-এর ঘনিষ্ঠ বন্ধু ছিলেন।

ইতিহাস 
মসজিদের প্রবেশদ্বারে থাকা স্মারক ফলকের তথ্য অনুসারে, এটি ১৩শ শতাব্দীতে নির্মিত হয়। মসজিদটি বিশেষভাবে পরিচিত এর মিম্বা‌র-এর জন্য, যা ১৪৯৩ সালে নির্মিত হয়েছিল এবং যেখানে শাহাদাহ খোদাই করা রয়েছে। ১৯৬৩ থেকে ১৯৬৬ সালের মধ্যে মসজিদটি পুনরুদ্ধার করা হয়।

তথ্যসূত্র 

উইকিউপাত্তে স্থানাঙ্ক আছে
১৩শ শতাব্দীর আফ্রিকার মসজিদ
আবোসি ওকাই কেন্দ্রীয় মসজিদ

আবোসি ওকাই কেন্দ্রীয় মসজিদ, যা আক্রা কেন্দ্রীয় মসজিদ নামেও পরিচিত, ঘানার আক্রা শহরের আবোসি ওকাই অঞ্চলে অবস্থিত একটি মসজিদ। এটি ১৯৭০-এর দশকে নির্মিত হয় এবং আবোসি ওকাই ও আশেপাশের মুসলিম সম্প্রদায়, বিশেষ করে সাবন জানগো অঞ্চলের বাসিন্দাদের জন্য একটি গুরুত্বপূর্ণ উপাসনাস্থল হিসেবে প্রতিষ্ঠিত হয়।

ইতিহাস 
আবোসি ওকাই কেন্দ্রীয় মসজিদটি প্রতিষ্ঠার মূল উদ্দেশ্য ছিল আবোসি ওকাই অঞ্চলের ক্রমবর্ধমান মুসলিম সম্প্রদায়ের জন্য একটি উপাসনাস্থল তৈরি করা। সময়ের সঙ্গে সঙ্গে এটি শুধুমাত্র প্রার্থনার স্থান নয়, বরং মুসলিম সম্প্রদায়ের জন্য সামাজিক, সাংস্কৃতিক এবং ধর্মীয় কর্মকাণ্ডের কেন্দ্রবিন্দুতে পরিণত হয়েছে।

১৯৮০-এর দশকে মাকোলা বাজারে অবস্থিত পূর্ববর্তী কেন্দ্রীয় মসজিদটি পুড়ে যায় এবং ঘানার প্রেসিডেন্ট জেরি রলিংস এটিকে ভেঙে সেখানে রলিংস পার্ক নির্মাণ করেন। এরপর থেকেই আবোসি ওকাই মসজিদ আক্রার প্রধান মসজিদ হিসেবে স্বীকৃতি লাভ করে এবং ঘানার বৃহত্তর মুসলিম সম্প্রদায়ের জন্য গুরুত্বপূর্ণ ধর্মীয় কেন্দ্র হয়ে ওঠে।

দীর্ঘ সময় ধরে ঘানার প্রধান ইমাম শেখ ওসমান নুহু শরুবুতু শুক্রবারের নামাজ এই মসজিদে পরিচালনা করেছেন।

সংস্কার 
২০২০ সালে ঘানার ভাইস প্রেসিডেন্ট মাহামুদু বাউমিয়া ঘোষণা দেন, তিনি আবোসি ওকাই কেন্দ্রীয় মসজিদটির সংস্কারকাজ সম্পন্ন করবেন। তিনি বলেন, এটি আল্লাহর প্রতি কৃতজ্ঞতা প্রকাশের একটি প্রতীক, যিনি এনপিপি-কে ২০২০ সালের নির্বাচনে বিজয়ী করেছেন। তবে এই ঘোষণা দেওয়ার পরও মসজিদটির সংস্কারকাজ শুরু হয়নি।

তথ্যসূত্র 

ঘানার মসজিদ
উইকিউপাত্তে স্থানাঙ্ক আছে
আদায়গা মসজিদ

আদায়গা মসজিদ (যা আউ মুসে মসজিদ বা হাজি মুসে মসজিদ নামেও পরিচিত) মোগাদিশু শহরের ঐতিহাসিক হামার ওয়েইন জেলায় অবস্থিত একটি ছোট মসজিদ।

সংক্ষিপ্ত বিবরণ 
এই মসজিদটি হামার ওয়েইন-এর পুরনো সরু গলির মধ্যে অবস্থিত। এই মসজিদের অবস্থান সহজেই চোখ এড়িয়ে যেতে পারে, কেননা এটি বসতবাড়ির মাঝে অবস্থিত। গবেষক মারিয়া রোসারিও লা লোমিয়া ধারণা করেন যে মসজিদটি ১৩শ শতকে নির্মিত হতে পারে, কারণ এর মিনারের স্থাপত্যশৈলী জামা’আ হামার ওয়েইন মসজিদের মিনারের সাথে সাদৃশ্যপূর্ণ।

মসজিদের নাম "আদায়গা" গ্রহণ করা হয়েছে সালভাদোরা পারসিকা (মিসওয়াক) গাছ থেকে, যার ডাল প্রথাগতভাবে দাঁত পরিষ্কারের জন্য ব্যবহৃত হয়। সোমালি ভাষায় "আদায়গা" শব্দের অর্থ "ফর্সা করা" বা "দাঁত মাজা"। মসজিদটি সম্প্রতি পুনর্নির্মাণ করা হয়েছে, তবে এর কিছু ঐতিহ্যবাহী বৈশিষ্ট্য হারিয়ে গেছে।

আরও দেখুন 

 ফকর আদ-দ্বীন মসজিদ
 আরবা'আ রুকুন মসজিদ

তথ্যসূত্র 

সোমালিয়ার মসজিদ
এল আহমাদি মসজিদ

এল আহমাদি মসজিদ () একটি ছোট মসজিদ, যা তিউনিসের মেদিনার উত্তর উপশহরে বাব এল খাদরা নামক প্রবেশদ্বারের কাছে অবস্থিত।

অবস্থান 
মসজিদটি বাব এল খাদরা সড়কে অবস্থিত।

ইতিহাস 
মসজিদের প্রবেশদ্বারে স্থাপিত স্মারক ফলকের তথ্য অনুযায়ী, এটি ১৯৩৩ সালে নির্মিত হয়। একই ফলকে আহমদ বিন সালেহ আল কারুয়ির লেখা একটি কবিতাও রয়েছে, যেই কবিতায় তিউনিসের দ্বিতীয় আহমদ -এর প্রশংসা করা হয়েছে। উল্লেখ্য, তিউনিসের দ্বিতীয় আহমদ এই মসজিদ প্রতিষ্ঠা করেছিলেন।

নামকরণের উৎস 
মসজিদটি তার প্রতিষ্ঠাতা তিউনিসের দ্বিতীয় আহমদ-এর নামে নামকরণ করা হয়েছে। তিনি ছিলেন তিউনিসের বেগদের একজন, যিনি ১৯২৯ সাল থেকে মৃত্যুর আগ পর্যন্ত শাসন করেছিলেন।

তথ্য‌সূত্র 

২০শ শতাব্দীর আফ্রিকার মসজিদ
উইকিউপাত্তে স্থানাঙ্ক আছে